בשנת 656, עבר חסן לבצרה שבעיראק, שם הוא החל ללמוד את ההלכה האסלאמית, חדית', והחל להתעמק ביסודותיה של השפה הערבית.
בצעירותו השתתף חסן במסעות הכיבוש במזרח איראן (663 לערך) ועבד כסוחר תכשיטים, זאת לפני שנטש את חיי העסקים והצבא כדי להקדיש את כל זמנו לסגפנות ולימודים רוחניים. הוא היה חבר של מוחמד בן סירין אך בהמשך חייו הם נפרדו.
בשנת 720, מונה חסן להיות השופט של בצרה.
חסן אל-בסרי נפטר ב-15 באוקטובר 728, בגיל 86.
השפעתו על המיסטיקה האסלאמית.
אף על פי שאף אחד מכתביו המלאים של חסן אלבסרי על מיסטיקה לא שרדו, ידוע שהוא הנחה כמה דורות של תלמידים, הן במדעי הדת הרגילים, והן במה שעתיד היה להיקרא "סופיות", משום כך הוא מכונה על רבים "הדיקן הגדול של הסופים", וגם "הפטריארך של המיסטיקה האסלאמית". מתוך המידע ששרד מדרשותיו, ברור כי אחד ההיבטים העיקריים בהגותו המיסטית של חסן אלבסרי הייתה תמיכתו הנלהבת בסגפנות. ניתן לראות את זה בבירור באחד המשפטים המפורסמים שלו שבו הוא אומר "עליך לחיות בעולם הזה כאילו מעולם לא דרכת בו, ובעולם הבא כאילו מעולם לא עזבת אותו". אמירה חשובה נוספת שלו בנושא היא אמירה "מי שמכיר את אלוהים אוהב אותו, ומי שמכיר את העולם נמנע ממנו".
חסן אלבסרי היה מהתומכים הגדולים של השימוש בחרוזי תפילה ככלי עזר לזיקר. אחת האמירות המפורסמות שלו בנושא היא "דבר שהשתמשנו בו בתחילת הדרך, אין לנו כוונה לנטוש בסופה. אני אוהב לזכור את האל בלבי, בידי ובלשוני". כתוצאה מהדוגמה של מורים רוחניים מוקדמים כמו חסן, השימוש בחרוזי תפילה נפוץ מאוד במיינסטרים הסוני והשיעי.
מלכה שפיגל
מלכה שפיגל (נולדה ב-19 ביולי 1954) היא מוזיקאית ואמנית ישראלית החיה בלונדון. שפיגל הייתה חברה מייסדת בלהקת הרוק הישראלית, שפעלה באירופה, מינימל קומפקט. היא עבדה גם כנגנית סולו וכאמנית חזותית, והציגה במקומות בולטים כמו המוזיאון האירי לאמנות מודרנית ואולם הפסטיבלים המלכותי. היא חברה בהרכב גית'ד (Githead) עם בן זוגה קולין ניומן , ועם רובין רימבווד ומקס פרנקן .
ביוגרפיה.
שפיגל מצאה את דרכה לעולם המוזיקה והאמנות כשעברה מתל אביב בתחילת שנות השמונים לאמסטרדם. היא הקימה את מינימל קומפקט עם ברי סחרוף וסמי בירנבך. במסגרת חברותה בלהקה ניגנה בבס ושרה מספר שירים, אחד מהם – "When I go" – נחשב לשיר הטוב של הלהקה ומככב בסרט מלאכים בשמי ברלין.
הפעילות במינימל קומפקט מיקמה את שפיגל כחלוצה בפוסט-פאנק, זרם מוזיקלי שמשך קהל גדול ונלהב ביבשת אירופה ומחוצה לה לאורך שנים. בין השנים 1981 ל-1988 הלהקה התרחבה וכללה את המתופף מקס פרנקן והגיטריסט רמי פורטיס. הלהקה יצרה קשרים עם מוזיקאים רבים ומוערכים והקליטה עם טוקסידומון, פיטר פרינספל, ועם קולין ניומן, מלהקת Wire, שגם הפיק אחד האלבומים שלהם.
שפיגל החלה לעבוד עם קולין נוימן החל משנת 1986 ויחד הם יצרו את "Commercial Suicide" ואת "It Seems". הזוג התחתן בשנת 1986 ועברו ללונדון בשנת 1992, אז גם הקימו את הלייבל "Swim ~", שכלל פרויקטים שלהם ושל אמנים נוספים.
בשנת 1996 יצרה שפיגל את המיצב Immersion במוזיאון האירי לאמנות מודרנית בדבלין, דבר שמיצב אותה כאמנית חזותית בנוסף להיותה מוזיקאית. במהלך השנים 2000 עד 2002 היא השלימה תואר באמנות יפה, והתמחה בווידאו וצילום. מאז יצרה עבודות וידאו וקליפים לסרטים למספר להקות. זאת, לצד אוסף נרחב של עבודות צילום.
בשנת 2004 הקימו שפיגל, ניומן ורובין רימבו את גיטהד, כששפיגל מנגנת בס, ושלושת החברים חולקים ווקאל. עיתונאי המוזיקה ג'ו טנגארי, שכתב עבור pitchfork.com, תיאר את הפאניקיות של שפיגל כגאונית וככזו המאפשרת להבחין במורכבות הצלילים.
כוויית אבקה
כוויית אבקה היא כווייה הנגרמת כתוצאה מחשיפה לגזים לוהטים היוצאים מלוע כלי ירייה בעת הירי.
כוויות אלו נגרמות רק כאשר האדם עומד קרוב מאוד ללוע כלי הירייה, ממנו יוצאים הגזים, משום שהגזים מתפוגגים במהירות. כוויית אבקה משמשת לעיתים כאימות במקרה שמסקנת הפתולוג היא כי האדם נורה מטווח קצר.
מרדכי פודכלבניק
מרדכי פודכלבניק או מיכה פודכלבניק (בפולנית: Mordechaj Podchlebnik; 1907 – 1985) היה יהודי פולני ששרד בשואה. במשך כמעט שנתיים היה חבר בזונדרקומנדו במחנה ההשמדה חלמנו בפולין הכבושה. פודכלבניק היה אחד משלושה אסירים (או יותר) שברחו ליער שסביב אזור הקבורה ההמונית בחלמנו.
ביוגרפיה.
פודכלבניק נולד ליעקב וסוסיה (זוסיה) לבית וידבסקה מקולו. הוא היה עד לגירוש אביו, אמו, אחותו עם חמשת ילדיה, ואחיו עם אשתו ושלושה ילדיהם. בתחילת 1942  ברח ממחנה חלמנו, לאחר שהייה של 10 ימים בקומנדו של עבודות כפייה. הגיע לעיר ז'שוב (ריישא), והסתתר שם עד לשחרורו של האזור בידי הצבא האדום. פודכלבניק היה עד מפתח בשנת 1945 במשפטי חלמנו של אנשי האס-אס לשעבר במחנה חלמנו. בשנת 1961 העיד במשפט אייכמן בירושלים. פודכלבניק התראיין לסרט הדוקומנטרי שואה.
עדותו במשפט אייכמן.
בעדותו במשפט אייכמן, פוכלבניק סיפר את סיפורו. הוא סיפר שעם פרוץ המלחמה התגורר בעיירה בשם קולו (kolo), ומשם התחילו הגרמנים להוציא אותם לחלמנו לעבודה. בסוף שנת 1941, שוטרי הס"ס ושוטרים גרמנים לקחו קבוצה של 30 איש חזקים, כשירים לעבודה, והעבירו אותם לארמון בחלמנו ומשם במכונית למחנה. שם הם נספרו  והורדו למרתף שנסגר אחריהם ללא אפשרות יציאה. על פי עדותו, על הקיר היו כתובות: "איש לא יוצא מכאן חי, כל אשר יוכל יציל את נפשו, כל יום, כל לילה הולכים 2-3 מאתנו ואינם חוזרים עוד. איש אינו חי כאן זמן רב, כשמוציאים אנשים לעבודה, מהם מתים ביריות."  למחרת, הוא סיפר, הגיעו משאיות עם אנשים שנשלחו לבית מרחץ ומשם הועלו למשאיות גז. לאחר מכן, נלקחו 5 אנשים מן המרתף ונדרשו לאסוף את החפצים והנעלים של הגופות. כל יום, יצאו קבוצת אנשים לעבודה ותמיד חזרו פחות 2-3 שהיו תשושים מכדי לעבוד. לאחר שרוקנו את המשאיות מן הגופות, הורידו מהם את שיני הזהב והניחו את הגופות ליד הבורות שחפרו במהלך העבודה והם התבקשו לקבור אותם. באחת הפעמים הורידו מהמשאית את אשתו ואת ילדיו. מרדכי נשכב לידם וחיכה שירו בו, אך קראו לו לקום משום שהיה חזק. כשרצה להתאבד, חבריו שכנעו אותו לנסות להציל את עצמו, וכך ברח מן המשאית והתחבא במתבן של איכר במשך יומיים.
אבלן לחוץ
אַבְּלָן לָחוּץ (שם מדעי: "Ablennes hians") הוא מין של דג ממשפחת השפודניים והמין היחיד בסוגו החי ב ובאזור האינדו-פסיפי, כולל מפרץ אילת.
אבלן לחוץ מגיע לאורך מטר והוא בעל גוף לחוץ, שנתן לו את שמו. הגב בצבע חום ירקרק, הגחון כספי וכתמים כחולים בשני הצדדים.
אבלן לחוץ בעל שיניים רק בלסתות והוא ניזון בעיקר מדגים קטנים, חסילונים ודיונונים.מצב הדג הוא ללא חשש.
סטטיסטיקאית
אדרון ים סופי
אִדְרוֹן יַם סוּפִי (שם מדעי: "Hypoatherina temminckii") הוא דג ממשפחת האדרוניים האנדמי למפרץ אילת.
אדרון ים סופי הוא קטן ואורכו 12 סנטימטרים והוא בעל גוף דק כמו של סרדין ו-1–2 קוצים בסנפיר הגב הראשון.
אדרון ים סופי ניזון בעיקר מפלנקטון. כמו שאר האדרוניים הוא דג מאכל.
צה&quot;ל רשתי
צה"ל רשתי היא מערכת מחשוב בפיתוח, "ענן" המהווה תשתית אינטרנט מבצעית צה"לית, במטרה לאפשר שיתוף מידע מבצעי בין זרועי. הרשת עושה שימוש בארכיטקטורה פתוחה שמאפשרת לשלב בה יכולות חדשות ושואפת לאפשר שימוש במאגרי מידע גדולים קיימים שהיו לא נגישים במידה רבה קודם להקמתה.
התוכנית נדרשה על ידי הרמטכ"ל בשנת 2013, אושרה במטה הכללי ב-2014 ופיתוחה החל בשנת 2015.
מערכת המחשוב מבוססת טכנולוגיית Red Hat.
בשנת 2016 אמר קצין קשר ותקשוב ראשי תא"ל נתי כהן כי "האתגר הוא גם לנצל את המידע ולהשתמש בו לזיהוי אנומליות בשדה הקרב, הערכת הישג, הפעלת בינה מבצעית אל מול אתגרי שדה הקרב, תגובתיות ליוזמה מבצעית, הנגשת היכולות המתקדמות ללוחם ולמפעיל האש, זיהוי הזדמנויות מבצעיות וסיכונים".
האינטרנט הצה&quot;לי
ועידת האומות המאוחדות לשינוי אקלים (2019)
ועידת האומות המאוחדות לשינוי אקלים 2019 (באנגלית: 2019 United Nations Climate Change Conference) היא הועידה ה-25 בנושא. הועידה התקיימה במדריד, ספרד החל מ-2 בדצמבר 2019 ועד ה-13 בחודש. אירועי הועידה כללו את הוועידה ה-25 של החברות באמנת המסגרת של האו"ם בנושא שינויי אקלים (UNFCCC), הוועידה ה-15 של הצדדים לפרוטוקול קיוטו (CMP15), והישיבה השנייה של הצדדים להסכם פריז (CMA2).
רקע.
הועידה השנתית הייתה אמורה להתכנס בברזיל במהלך חודש נובמבר 2019. כשנה לפני האירוע החליט נשיא ברזיל הנבחר ז'איר בולסונארו לבטל את אירוח הוועידה מסיבות כלכליות. צ'ילה לקחה על עצמה את אירוח הועידה במקומה של ברזיל, אך המחאות המתמשכות במדינה הובילו לביטול האירוע בצ'ילה והעברתו למדריד, ספרד.
פעילים בנושא איכות הסביבה הפליגו מאירופה לאמריקה הדרומית, בטרם התקבלה ההחלטה על העברת הועידה למדריד. במהלך חודש נובמבר ארגנו הפעילים את "ועידת היער" ( Forest COP) כוועידת-נגד שהתקיימה במרכז יער האמזונאס. בוועידה השתתפו פעילים חברתיים לצד חוקרי אקדמיה.
אירועי הוועידה.